മംഗള ഇനി ശീലിക്കും, കാട്ടില് ജീവിക്കാന് കുമളി: കൊടുംകാടിന് നടുവില് ഒറ്റപ്പെട്ടുപോയ പൈതലിെന്റ അവശതയില്നിന്ന് കരുത്തിലേക്ക് വളര്ച്ച നേടിയ കടുവക്കുട്ടി മംഗളയുടെ ജീവിതയാത്രക്ക് തുടക്കമായി. കഴിഞ്ഞ വര്ഷം നവംബര് 11നാണ് പെരിയാര് കടുവ സങ്കേതത്തിനുള്ളിലെ മംഗളാദേവി മലയടിവാരത്തില് അമ്മ ഉപേക്ഷിച്ചുപോയ രണ്ടുമാസം പ്രായമുണ്ടായിരുന്ന കടുവക്കുട്ടിയെ വനപാലകര് കണ്ടെത്തിയത്. അന്ന് 2.8 കിലോയായിരുന്നു ഭാരം.മംഗള എന്ന് പേര് നല്കി വാച്ചര്മാരായ കുട്ടനും രവിയും കടുവക്കുട്ടിയുടെ പരിചരണം ഏറ്റെടുത്ത് ഏഴുമാസം പിന്നിടുമ്ബോള് ഭാരം 40 കിലോ ആയി വര്ധിച്ച് കൂടുതല് കരുത്തനായി. ദിവസവും പാലിനുപുറെമ ഒന്നര കിലോ ഇറച്ചിയും മൂന്ന് ഡോക്ടര്മാരുടെ നേതൃത്വത്തിെല പരിചരണവും ലഭിച്ചതോടെ കാലുകള്ക്കും കണ്ണിനുമുണ്ടായിരുന്ന പ്രശ്നങ്ങള് മാറി മംഗള പെരിയാറിെന്റ കരുത്തായി.പരിചാരകരായ വാച്ചര്മാരില്നിന്ന് ക്രമേണ അകറ്റി സ്വന്തമായി കാട്ടിനുള്ളില്നിന്ന് ആഹാരം തേടാന് പ്രാപ്തമാക്കി തുറന്നുവിടാനുള്ള ഒരുക്കത്തിലാണ് വനപാലകര്. ഇതിന് ഇരുമ്ബുകൂട്ടിലാക്കി, കൊക്കരക്കണ്ടതിനു സമീപം പ്രത്യേകം ഒരുക്കിയ വനപരിശീലന കേന്ദ്രത്തില് കൊണ്ടുവന്ന് മംഗളയെ തുറന്നുവിട്ടിരിക്കുകയാണ്. ലോക കടുവദിനമായിരുന്ന ജൂലൈ 29ന് ദേശീയ കടുവ സംരക്ഷണ അതോറിറ്റിയുടെ നിര്േദശപ്രകാരമായിരുന്നു നടപടി. പ്രത്യേക പരിശീലനകേന്ദ്രത്തിലെ കെട്ടിടത്തിലും ചുറ്റുവേലിക്കുള്ളിലെ കാട്ടിലുമായി വേട്ടയാടാനുള്ള പരിശീലനം പൂര്ത്തിയാക്കും. ഇതിനുശേഷമാണ് പെരിയാര് കടുവസങ്കേതമെന്ന വിശാലമായ കാടിനുള്ളിലേക്ക് അമ്മയെ തേടി മംഗളയുടെ യാത്ര തുടങ്ങുക.